stanford-oval/wikipedia huggingface dataset:
שמואל אוסוואלד רופאייזן
חייו

רופאייזן נולד ב-1922 בזייבוש (ז'יווייץ; Żywiec) שבפולין, למשפחה יהודית מסורתית. בנערותו, היה חבר בתנועת הנוער הציונית עקיבא. בתקופת השואה הצליח להשיג תעודות של גרמני נוצרי, באמצעותן הגיע לעיירה מיר שבבלארוס ונתקבל לעבודה כמתורגמן מגרמנית לפולנית אצל מפקד הגסטפו בעיר. רופאייזן ניצל את מעמדו כדי להעביר ליהודים התראות על פעולות חיסול מתוכננות, ואף הבריח כלי נשק למחתרת שקמה בינתיים בגטו, בעיקר נשק שהוצא ממחסני המשטרה. מתוקף תפקידו, נודע לו על המועד שנקבע למשלוח יהודי העיר מיר להשמדה, והוא העביר מידע זה ליהודים. בעקבות זאת הצליחה קבוצה של כשלוש מאות צעירים להימלט מן העיר ולהסתתר ביערות. אחד היהודים הלשין עליו לגרמנים, וכשנחשפה פעילותו ברח והצטרף לשורות הפרטיזנים. מאוחר יותר מצא רופאייזן מקלט במנזר, שבו המשיך לחיות גם לאחר המלחמה. במנזר, המיר רופאייזן דתו לנצרות, היה לנזיר בשם האח דניאל, והצטרף למסדר הכרמליתים (מסדר נזירים קתולי, שמרכזו במנזר סטלה מאריס על הר הכרמל), מתוך כוונה להגיע בעתיד למנזר הכרמליתים בישראל.
כשהחלה יציאת יהודים מפולין לישראל בשנת 1957 ביקש רופאייזן אשרת יציאה תוך שציין שהוא גדל כציוני ולמרות שטוב לו בפולין הוא רואה את חובתו לעלות למדינת היהודים. לאחר 11 חודשים סירבו לבקשתו. הוא הגיע לפגישה עם הרש סמולר, שהיה בעל תפקיד בכיר במפלגה הקומוניסטית בפולין, אותו הכיר מימיו כפרטיזן. סמולר סייע לו לקבל אשרת יציאה, ואז רופאייזן פנה לכתריאל כ"ץ, ציר ישראל בפולין, בבקשה לקבל אשרת עלייה לישראל. כ"ץ יעץ לרופאייזן שלא לוותר על אזרחותו הפולנית, כי לא יוכל להבטיח לו אפשרות לעלות לישראל, אולם לאחר שבביקור מולדת ביקר אצל אחיו של רופאייזן העניק לו אשרת כניסה לשנה לישראל. מיד עם הגיעו לישראל בשנת 1958, הגיש בקשה להכיר בו כעולה חדש על-פי חוק השבות, בטענה כי הוא אמנם נוצרי בדתו, אך עודנו בן הלאום היהודי. בקשתו נדחתה, ועתירה שהגיש לבג"ץ בשנת 1962 (בג"ץ 72/62) נדחתה אף היא ברוב של ארבעה מול אחד, אך הותר לו להתאזרח במסלול חסידי אומות העולם בו יקבל אזרחות ותעודת זהות, אך לא ירשם בה הלאום. לבסוף משלא הסכים להסדר, נאלצו שופטי ההרכב לפסוק שלא בדרך פשרה, ואכן בפסק דין תקדימי זה, ניתנה פרשנות לחוק השבות, על-פיו יהודי מוגדר כבן הלאום היהודי, ולא כיהודי על-פי אמות המידה של היהדות האורתודוקסית.
רופאייזן חי מאז במנזר סטלה מאריס בחיפה, כנזיר במסדר הכרמליתי, היה חבר ב"אגודת הנוצרים העבריים בישראל", המקדמת את שילובם של נוצרים בחיים החברתיים והדתיים בישראל.
לאחר מותו זכה באות המציל היהודי מטעם בני ברית.
סרט על חייו, "האח דניאל – היהודי האחרון", הופק על ידי הבמאי אמיר גרא וזכה לציון לשבח בפסטיבל הבינלאומי בחיפה בשנת 2001.
העתירה לבג"ץ

מיד עם הגעתו לישראל ביקש רופאייזן לקבל אזרחות ישראלית על פי חוק השבות. בגלל שיוכו לדת אחרת נפסלה בקשתו, והוא עתר לבג"ץ בבקשה להפריד בין המשמעות הלאומית של היהדות לבין המשמעות הדתית: מבחינת דתו הרי הוא באמת נוצרי, אך לאומיותו היא יהודית, ולכן גם ויתר על האזרחות הפולנית שהייתה לו. ברוב של ארבעה שופטים נגד אחד הוחלט כי האח דניאל לא יוכל להיחשב כיהודי לצורך החוק. בשנת 1970 נחקק תיקון לחוק השבות אשר הוציא ממנו מפורשות יהודים שהמירו את דתם.
הטיעון המרכזי של השופטים גרס כי למושג "יהודי" אכן יש משמעויות דתיות ולאומיות, אך המשמעות החשובה לעניין קבלת האזרחות היא המשמעות האזרחית, החוקית. כיוון שמנסחי החוק לא היו אנשי דת, כוונתם הייתה לכך שיהודי, כזה הזכאי להכרה ביהדותו על פי חוק השבות, הוא אדם שנראה כיהודי על פי המשמעות ההיסטורית המקובלת של המושג יהודי.
המבחן אותו קבע בג"ץ ליהדותו של אדם לא היה מבחן סובייקטיבי, כפי שביקש האח דניאל, וכפי שתקופה מסוימת לפני כן נקבע בחוק השבות, כלומר שאי אפשר להסתפק בהכרזתו של אדם בתום לב על כך שהוא מרגיש יהודי. השופט חיים כהן, שהיה בדעת מיעוט בפסק דין זה, פסק כי יהדותו של אדם היא סובייקטיבית, ואדם יירשם כיהודי על פי הצהרתו. מצד שני, המבחן שאותו קבע בג"ץ גם לא היה דתי, שכן על פי הדת היהודית האח דניאל היה יהודי. בית המשפט יצר, על ידי פסיקה זו, הפרדה בין הפסיקה הדתית והסמכות הדתית לעניין מיהו יהודי לבין החוק.
בפסק הדין הזכירו השופטים את פועלו של האח דניאל להצלתם של יהודים בזמן השואה. שייכות היסטורית זו ושותפות עם גורלו של העם לא הכריעה את הכף לטובתו של האח דניאל, אולם לאחר מכן עלתה בשיח המשפטי דעה נוספת בעניין מיהו יהודי, דעה שכן מתחשבת בגורמים כגון זה. בעניין אחר, השופט אהרן ברק כתב כי יהדותו של אדם יכולה להיקבע על ידי השופט בהתאם לשקלול מגוון המרכיבים הכלול בה: יהדותו ההלכתית, הסובייקטיבית, שותפותו לגורל העם היהודי (שירות בצבא, וכו'), שפת הדיבור שלו, ועוד.
ראו גם

חוק השבות
בג"ץ שליט
לקריאה נוספת

פרופ' נחמה טק, בגוב האריות, פרשת חייו של אוסוואלד רופאייזן, 2000.
האח דניאל – היהודי האחרון, סרטו של אמיר גרא. 2001
הלל זיידל, "פרקי שואה – אדם במבחן".
הערות שוליים

↑  Nechama Tec, In the Lion's Den: The Life of Oswald Rufeisen, pages 219-221
↑  רופאייזן והגדרת הלאומיות היהודית, באתר www.israelhayom.co.il
↑  בג"ץ 87\265 ברספורד נגד משרד הפנים
| --- | --- |
בקרת זהויות :  NLI: 987007267452805171  PLWABN: 9810705540705606  BnF: cb14531848n (data)  GND: 118916203  ISNI: 0000 0001 0973 8632  LCCN: n88243082  NKC: jx20060918027  SUDOC: 129795224  VIAF: 54946869   WorldCat (עם VIAF): 54946869 
תעודת פרטיזן שנופקה לרופאייזן בשנת 1944 על ידי מפקדיו
שלומי הרוש

| --- | --- |

 לידה:  3 בנובמבר 1987 (בן 36) ישראל
 עמדה:  גארד
 גובה:  1.88 מטר
 קבוצות כשחקן
 2006–2011   2011–2015   2015–2016   2016–2020   2020–2021   2021   2021–2022   2022-2023  2023-:  הפועל כפר סבא/כוכב יאיר   הפועל חולון   הפועל אילת   הפועל חולון   מכבי עירוני רמת גן   מכבי אשדוד באר טוביה   הפועל בני כפר סבא   אליצור "איתו" אשקלון  הפועל כפר קאסם
 הישגים כשחקן
 גביע המדינה בכדורסל (2018)
שלמה "שלומי" הרוש (נולד ב-3 בנובמבר 1987) הוא שחקן כדורסל ישראלי, המשחק בעמדת הקלע בקבוצת הפועל כפר קאסם מהליגה הלאומית, גובהו 1.88 מטר. הרוש החל את דרכו בכדורסל בעיר הולדתו, כפר סבא וב-2011 החלק לשחק בליגת העל בקבוצת  הפועל חולון, עמה זכה בגביע המדינה בעונת 2017/2018. כמו כן שיחק הרוש בהפועל אילת, עירוני רמת גן, מכבי אשדוד ואליצור "איתו" אשקלון.
ילדותו ותחילת הקריירה

הרוש נולד בכפר סבא והחל לשחק כדורגל וכדורסל בקבוצות הנוער של הפועל כפר סבא. כמו כן שיחק בקבוצת הכדורסל של תיכון כצנלסון במסגרת ליגת העל לתיכונים. הרוש החל את קריירת הבוגרים שלו בהפועל כפר סבא בליגה הארצית, אחר כך עבר לשחק בכוכב יאיר בליגה הלאומית וכאשר כוכב יאיר התאחדה עם הפועל כפר סבא, השתלב הרוש בקבוצה המאוחדת. בעונתו האחרונה בליגה הלאומית השיג הרוש ממוצעים של 13.1 נקודות, 4.4 ריבאונדים ו-4.4 אסיסטים בכ-30 דקות משחק. ב-2011 זומן הרוש לנבחרת האולימפית שהשתתפה במשחקי האוניברסיאדה שנערכה בסין. פיני גרשון, מנג'ר הפועל חולון ומאמנה דן שמיר התרשמו ממנו לטובה וצירפו אותו לקבוצה לקראת עונת 2011/2012.
ליגת העל

בתחילת עונת 2011/2012 הצטייר הרושם שהרוש לא אמור לקבל דקות משחק רבות אך דן גרונפלד לא עבר בבקרה התקציבית והרוש זכה ליותר דקות משחק מאשר היה צפוי. הרוש הפגין יכולת טובה כבר במשחק הראשון כאשר סייע לקבוצה לגבור על  מכבי ראשון לציון עם 6 נקודות ו-6 חטיפות. כמה שבועות אחר כך השיג טריפל דאבל במשחק במסגרת גביע המדינה בכדורסל נגד נס ציונה ששיחקה אז בליגה הלאומית, ובסוף החודש הראשון של העונה נבחר לשחקן הצעיר המצטיין של החודש על ידי  מנהלת הליגה. הרוש סיים את העונה הסדירה עם ממוצעים של כ-5 נקודות למשחק בכ-17 דקות בעוד הפועל חולון הגיעה באותה עונה לחצי גמר הפיינל פור וחצי גמר גביע המדינה (והודחה על ידי  מכבי תל אביב בשתי המסגרות).
בעונת 2012/2013 עלו הממוצעים של הרוש ל-6 נקודות ב-22 דקות משחק אולם הפועל חולון נקלעה למאבקי תחתית והצליחה להבטיח את הישארותה בליגה רק לקראת סיום העונה.
בתחילת עונת 2013/2014 מונה הרוש לקפטן הקבוצה על ידי מאמנה החדש ליאור ליובין וזכה לדקות משחק רבות יותר. במשחק במסגרת המחזור השישי קלע את סל הניצחון נגד נתניה 20 שניות לסיום ובמחזור ה-13 נגד נס ציונה רשם את משחקו הטוב ביותר עד אז עם 23 נקודות, 10 אסיסטים ו-9 ריבאונדים ו-46 נקודות מדד שיא לשחקן ישראלי מאז 2005/2006. הרוש סיים את העונה הסדירה של 2013/14 עם ממוצעים של כ-10 נקודות בכ-26 דקות משחק. בסדרת הפלייאוף מול הפועל ירושלים, אותה הפסידה חולון 1:3, רשם ממוצעים של 8.5 נקודות בכ-24 דקות משחק. הרוש פתח בחמישייה ב-27 משחקים מתוך 33 בעונה הסדירה בעונת 2014/5 אותה סיים עם ממוצעים של כ-9 נקודות בכ-27 דקות משחק. במשחק במסגרת המחזור ה-18 נגד מכבי חיפה קלע הרוש סל ניצחון בשנייה האחרונה. הרוש נפצע במהלך סדרת רבע גמר הפלייאוף והחמיץ את אחד המשחקים בסדרה אותה הפסידה חולון למכבי ראשון לציון 1:3.
הרוש וחולון לא הגיעו להסכמות לגבי המשך ההתקשרות ביניהם ולקראת עונת 2015/16 הצטרף הרוש להפועל אילת. הרוש לא הצליח לשחזר את יכולתו משנים קודמות, בין השאר בשל פציעה וב-11 משחקים רשם ממוצעים של 3.6 נקדות וב-17 דקות משחק. הרוש שוחרר מאילת לאחר כחצי עונה ובינואר 2016 שב להפועל חולון. הרוש שותף ב-18 משחקים במדי הפועל חולון עד סוף עונת 2015/16 בהם רשם בממוצע כ-9 נקודות בכ-20 דקות משחק. הרוש רשם את עונתו הטובה ביותר מבחינה סטטיסטית בעונת 2016/17 כאשר שיחק כ-27 דקות וקלע כ-11 נקודות בממוצע למשחק. בעונת 2017/2018 ירדו ממוצעיו לכ-15 דקות וכ-5 נקודות בממוצע למשחק. בפברואר 2018 זכה עם חולון בגביע המדינה בכדורסל. הרוש הגיע עם חולון לגמר הפיינל פור שם הפסידה למכבי תל אביב. במהלך עונת 2018/19 שיחק הרוש כ-19 דקות בממוצע במהלך העונה הסדירה וקלע כ-6 נקודות בממוצע למשחק. לקראת סוף העונה, בשל פציעות של מספר שחקנים של הפועל חולון, קיבל הרוש יותר דקות משחק ובסדרת רבע גמר הפלייאוף, בה הפסידה חולון למכבי ראשון לציון, שיחק הרוש 34 דקות וקלע כ-10 נקודות בממוצע למשחק. בקיץ 2019 הוארך חוזהו של הרוש בחולון לשנתיים נוספות.בעונת 2019/20 העמיד הרוש ממוצעים של כ-6 נקודות בכ-18 דקות משחק.
הרוש השתתף ארבע פעמים במשחק האולסטאר של ליגת העל בכדורסל, בשנים 2013–2015 ו-2017.
חזרה לליגה הלאומית והארצית

בקיץ 2020, לאחר עזיבתו של הבעלים שלמה אייזיק, שוחרר הרוש מהפועל חולון והצטרף למכבי עירוני רמת גן מהליגה הלאומית. הרוש הגישה תביעה כנגד הפועל חולון בטענה כי סיום דרכו במועדון לא היה חוקי. בעקבות התבטאויות של הרוש באמצעי התקשורת הגישה חולון תביעת דיבה כנגד הרוש, אשר בתגובה טען כי מדובר בתביעת השתקה. ביוני 2021 הוחלט בבית משפט השלום בתל אביב למחוק את תביעת הדיבה.
באפריל 2021 שוחרר ממכבי רמת גן וחתם במכבי אשדוד באר טוביה מהליגה הלאומית, אשר בתום העונה הודחה בסדרת רבע גמר הפלייאוף. בנובמבר 2021 הצטרף הרוש להפועל כפר סבא מהליגה הארצית. הרוש העפיל עם כפר סבא לגמר הליגה הארצית שם הפסידה כפר סבא לאליצור שומרון. הרוש נבחר על-ידי אתר ספסל לשחקן העונה של המחוז הצפוני.
ב-13 ביולי 2022 חתם באליצור "איתו" אשקלון מהליגה הלאומית בכדורסל.עונה לאחר מכן חתם בהפועל כפר קאסם.
חייו האישיים

ביוני 2016 נישא שלומי ללירון גריסרו. ביוני 2018 נולדה בתו הבכורה.
הערות שוליים

↑   אריה ליבנת, שלומי הרוש: "כל הקריירה אמרו עלי 'זה שחקן כדורסל?'", באתר הארץ, 8 בינואר 2014
↑  כצנלסון כפר סבא, 21 בספטמבר 2013, באתר ספסל
↑  ברק חקלאי, שלומי הרוש ממשיך בכפ"ס/כוכב יאיר, 4 באוגוסט 2010, אתר ספסל
1 2 3  שלומי הרוש - סטטיסטיקה בקריירה, אתר ספסל
1 2  שי לוי, ‏הבולט של הפועל חולון: שלומי הרוש פורץ בגיל 24, באתר ONE‏, 18 בנובמבר 2011
↑  אורי טלשיר, השפן האנרגטי של חולון, באתר הארץ, 16 באוקטובר 2011
↑  ליגת ווינר סל - מחזור שישי: מכבי תל אביב, בשיניים, 10 בנובמבר 2013, אתר ספסל
↑  דובי פיק, ‏על סף טריפל דאבל: שלומי הרוש מצטיין המחזור, באתר ONE‏, 7 בינואר 2014
1 2  סטטיסטיקה אישית לעונת 2013/14 באתר מנהלת הליגה
↑  סטטיסטיקה אישית לעונת 2014/2015, באתר מנהלת הליגה
↑  ליגת על - מחזור 18: יום של הפתעות, באתר ספסל
↑  אור שקדי‏, שלומי הרוש חתם עד סוף העונה בהפועל חולון: "שמח לחזור הביתה", באתר וואלה, 11 בינואר 2016
↑  שלומי הרוש - סטטיסטיקה בקריירה, באתר מנהלת ליגת העל בכדורסל
↑  הקפטן נשאר: שלומי הרוש סגול עד 2021, באתר מנהלת הליגה, ‏30 ביוני, 2019
↑  זיכרונות מתוקים: האולסטארים הקודמים, באתר מנהלת הליגה, ‏11 באפריל, 2019
↑   אריה ליבנת, "חתמתי בתום לב, באהבה": סעיף אחד מוסתר הפך אותו מקפטן הקבוצה למובטל, באתר הארץ, 3 באוגוסט 2020
↑  קלארק רוזנברג באשקלון, שלומי הרוש בעירוני ר"ג, באתר ONE‏, 18 בנובמבר 2020
↑  ברק חקלאי, שלומי הרוש תובע את הפועל חולון ב-846 אלף שקל, באתר ynet, 22 בנובמבר 2020
↑  עמרי מנהיים, ‏"בחולון מנסים לסתום פיות ולהלך אימים", באתר ערוץ הספורט, 23 בפברואר 2021
↑  אור שקדי‏, כדורסל לאומית: אשקלון גברה על יבנה, הדולקות אחריה מעדו, באתר וואלה, 12 באפריל 2021
↑  אלירן כהן, ארצית צפון: המצטיינים, באתר ספסל, ‏7 במאי, 2022
↑  אלירן כהן, כפ"ס: הרוש יחליף את נועם מטלון, באתר ספסל, ‏20 בנובמבר, 2021
הרוש במדי הפועל אילת
תנגיז סיגואה

תֶנגיז סיגוּאָה (בגאורגית: თენგიზ სიგუა;‏ 9 בנובמבר 1934 – 21 בינואר 2020) היה פוליטיקאי גאורגי, שכיהן כראש ממשלת גאורגיה.
ביוגרפיה

סיגואה, מהנדס מתכות במקצועו, הצטרף לפוליטיקה עם התמוטטות ברית המועצות. בשנת 1990, הוא עמד בראש "אגודת רוסתוולי של כל גאורגיה" והוביל אותה לעצירת מפלגתו של זוויאד גמסחורדיה, השולחן העגול-גאורגיה החופשית. בבחירות הרב-סיעתיות הראשונות בגאורגיה ב-14 בנובמבר 1990, נבחר סיגואה לראש השרים של "מועצת הרפובליקה הסובייטית הסוציאליסטית של גאורגיה", וראש ממשלת גאורגיה מה-15 בנובמבר תחת נשיאותו של זוויאד גמסחורדיה.
שלטונו הרודני של גמסחורדיה גרם לרגשות איבה כלפיו בקרב ההנהגה. כתוצאה מכך התפטר סיגואה מתפקידו ב-18 באוגוסט 1991, והפך, יחד עם מנהיג המשמר הלאומי הגאורגי, תנגיז קיטובאני, למנהיג של אופוזיציה מודאגת שפתחה בהפיכה אלימה כנגד הנשיא מדצמבר 1991 ועד ינואר 1992. לאחר נפילתו של גמסחורדיה, ב-6 בינואר 1992 הוא כיהן כראש ממשלת הביניים בגאורגיה (מועצה צבאית ששינתה את צורתה מאוחר יותר למועצת המדינה אליה הצטרף מאוחר יותר אדוארד שוורדנדזה).
ב-6 באוגוסט 1993 סיגואה נאלץ להתפטר לאחר שהפרלמנט הגאורגי דחה את הצעת התקציב שהוצע על ידו פעמיים. הוא הפך לחבר פרלמנט מהשורה והנהיג את מפלגת האופוזיציה לשוורדנדזה, "החזית הלאומית לשחרור" וגיבה את תומכי הפתרון הצבאי לסכסוך הגאורגי-אבחזי. בינואר 1995, ארגנו סיגואה וקיטובאני ניסיון להוביל 1,400 פליטים גאורגיים חמושים למרידה בשלטון האבחזי באבחזיה. אולם שניהם נעצרו על ארגון לא חוקי של קבוצה חמושה. סיגואה שוחרר מספר חודשים מאוחר יותר ולא שב לחיים הפוליטיים.
נפטר ב-21 בינואר 2020.
שקדי החך

ערך זה עוסק באיבר בגרון. אם התכוונתם לעץ פרי, ראו .
| --- | --- |

תיאור סכמטי של חלל הפה והשקדים
 שיוך:  שקדי החך, ישות אנטומית מסוימת 
 אספקה עורקית:  tonsillar branch of the facial artery 
 תיאור ב:  האנטומיה של גריי (מהדורה 20) (1138) 
 מזהים
 לטינית (TA98):  tonsilla palatina 
 טרמינולוגיה אנטומיקה:  A05.2.01.011 
 TA2 (2019):  2853 
 FMA:  9610 
 קוד MeSH:  A04.623.603.925 
 מזהה MeSH:  D014066 
 מערכת השפה הרפואית המאוחדת:  C0040421 
 
שקדי החך (באנגלית: Palatine tonsils), המוכרים יותר בכינויים השקדים, הם זוג איברי לימפה הנמצאים בגרון ומהווים חלק ממערך השקדים המצוי בלוע. השקדים דומים בצורתם לפרי השקד ומכאן שמם. הם משתתפים בתפקוד המערכת החיסונית.
לעיתים גדלים השקדים וחוסמים את מעבר האוויר בגרון, דבר הגורם לנחירה, לקשיי נשימה, להתעוררות בזמן השינה, ולהפסקות נשימה. סימנים נוספים יכולים להיות שינה סוערת, התעוררות לילה והרטבות בלילה. סימנים אלה יכולים לגרום לבעיות ריכוז, לעייפות יום, ליתר פעילות (היפראקטיביות) ולהתפתחות וגדילה איטית. כאשר שקדים חוסמים את מעבר האוויר, עשוי רופא אף אוזן גרון להמליץ על ניתוח שקדים.
דלקות שקדים ודלקות במעברי אוויר העליונות הן בעיה נוספת. השקדים יכולים להזדהם על ידי חיידקים. במקרה של זיהום השקדים נעשים גדולים ונפוחים, צבעם אדום ותחושת כאב עז מורגשת בגרון. כאשר הזיהום הוא ממקור חיידקי, הטיפול ייעשה בעזרת אנטיביוטיקה. לדלקת זו עשויה להתלוות תופעת אבני השקדים.
על פי האקדמיה האמריקנית לרפואת אף אוזן גרון, דלקת שקדים חוזרת נחשבת אם ישנם שבעה אירועים בשנה אחת, חמישה אירועים בשנה במשך שנתיים רצופות או שלושה אירועים בשנה במשך שלוש שנים רצופות. רופא אף אוזן גרון עשוי להמליץ במקרים חמורים של דלקת שקדים חוזרת על ניתוח להסרת שקדים.
כיום מקובל לבצע ניתוח שקדים בעיקר עקב הפרעות נשימה ותסמונת דום נשימה בשינה. על פי האקדמיה האמריקנית לרפואת אף אוזן גרון, 80% מניתוחי כריתת שקדים מבוצעים בגיל 2–8 עקב הפרעות נשימה ותסמונת דום נשימה בשינה בעוד שרק ב-20% מהמקרים ההתוויה היא דלקות חוזרות.
מחקרים רבים קישרו בין ניתוח שקדים לבין השמנת יתר. לדוגמה, אחד מהמחקרים מציג ממצאים לפיהם כריתת שקדים העלתה בכ-61% את הסיכון להשמנת יתר בקרב ילדים שעברו כריתת שקדים ללא כריתת אדנואידים. כשבמקביל לכריתת השקדים בוצעה כריתת אדנואידים עלה הסיכון להשמנת יתר בכ-136%.
ראו גם

החגורה הלימפטית על שם ולדייר
ניתוח שקדים
דלקת שקדים
הערות שוליים

↑  "כריתת שקדים קשורה להשמנה אצל ילדים". Reuters. 2009-03-30.
| --- | --- |
בקרת זהויות :  TA98: A05.2.01.011
תותב פין

| --- | --- |

תרשים של תותב פין
 שיוך:  תותב, שתל 
 מזהים
 מזהה MeSH:  D015917 
 מערכת השפה הרפואית המאוחדת:  C0030850 
 
תותב פין הוא שתל בפין המושתל לטיפול בהפרעות כמו בעיות זקפה, מחלת פיירוני, פריאפיזם איסכמי, עיוות וכל פגיעה טראומטית של הפין, ובניתוח פאלופלסטיקה בגברים או פללופלסטיקה ומטוידיופלסטיקה בניתוח לשינוי מין מנקבה לגבר. ניתן לבצע השתלת תותב פין גם למטרות אסתטיות. למרות שישנם סוגים רבים של תותבים, רובם הם תותבים מתנפחים או תותבים גמישים.
סוגים

תותב פין גמיש (הידוע גם כתותב בלתי מתנפח או קשיח למחצה) עשוי מזוג מוטות גמישים המושתלים בגוף הפין. המוטות קשיחים אך ניתנים לעיקום ובכך ניתן לכוונן אותם באופן ידני למצב זקוף. ישנם שני סוגים עיקריים של תותבים גמישים: אחד העשוי סיליקון ללא מוט בתוכו, הנקרא גם תותב רך, ואחר עם ליבת חוט ספירלה מכסף או פלדה מצופה בסיליקון.
תותב מתנפח לעומת זאת עשוי מסט גלילים מתנפחים ומערכת משאבה. ישנם שני סוגים של תותבי פין מתנפחים - של שני חלקים ושל שלושה חלקים. שני הסוגים מתמלאים בתמיסת מלח סטרילית אשר נשאבת לתוך גלילים בעת תהליך. הגלילים מושתלים בגוף המחילתי (corpus cavernosum) של הפין ומערכת המשאבה המחוברת לגלילים ממוקמת בשק האשכים. לתותב העשוי משלושה חלקים יש מאגר גדול נפרד המחובר למשאבה הממוקם בדרך כלל בחלל הרטרופובי (החלל של רציוס), אולם ניתן למקמו גם במיקומים אחרים, כמו למשל בין שריר הבטן הרוחבי לשריר הבטן הישר. תותב העשוי משלושה חלקים מספק קשיחות והיקף דומים יותר לזקפה טבעית. בנוסף, בשל נוכחותו של מאגר תמיסת מלח גדול יותר, תותבים בני שלושה חלקים מספקים רפיון מלא של הפין כאשר הוא מנופח, ובכך מביאים לנוחות רבה יותר מאשר תותבים העשויים שני חלקים וגמישים.
סיבוכים

הסיבוך השכיח ביותר הקשור בהשתלת תותב פין הוא זיהום המוערך כמתרחש בכ-1-3% מההשתלות ועשוי להופיע הן באזור הניתוח והן על השתל עצמו. כאשר הזיהום מערב את תותב הפין עצמו, נדרשת הסרת התותב ושטיפה של חלל הפין בתמיסות לחיטוי. במקרים אלו, יש צורך בהנחת תותב חדש כדי למנוע לייפת (פיברוזיס) ברקמות נוסף וקיצור של הפין. שיעור הניתוחים החוזרים נע בין 6% ל-13%. סיבוכים נוספים כוללים ניקוב של הגוף המחילתי והשופכה (0.1-3%), המופיעים בדרך כלל בחולים עם לייפת קודמת, שחיקה של התותב, שינוי בצורת העטרה, המטומה, קיצור אורך הפין ותקלה במכשור. עקב שיפור מתמיד בטכניקות הכירורגיות והתפתחות בטכנולוגיות התותבים, שיעורי הסיבוכים ירדו באופן משמעותי בשנים האחרונות.
הערות שוליים

↑  Perito, Paul. "Penile Implants". PeritoUrology.com. Perito Urology. נבדק ב-12 בנובמבר 2019. {{cite web}}:  (עזרה)
↑  Perito, Paul. "Malleable Penile Implant Prosthesis". PeritoUrology.com. Perito Urology. נבדק ב-12 בנובמבר 2019. {{cite web}}:  (עזרה)
↑  Le, Brian; Burnett, Arthur L. (2015). "Evolution of penile prosthetic devices". Korean Journal of Urology. 56 (3): 179–86. doi:10.4111/kju.2015.56.3.179. PMC 4355428. PMID 25763121.
↑  Chung, Eric (בפברואר 2017). "Penile prosthesis implant: scientific advances and technological innovations over the last four decades". Translational Andrology and Urology. 6 (1): 37–45. doi:10.21037/tau.2016.12.06. PMC 5313299. PMID 28217449. {{cite journal}}:  (עזרה)
↑  Rodriguez, Katherine M.; Pastuszak, Alexander W. (בנובמבר 2017). "A history of penile implants". Translational Andrology and Urology. 6 (S5): S851–S857. doi:10.21037/tau.2017.04.02. PMC 5715175. PMID 29238664. {{cite journal}}:  (עזרה)
↑  Krzastek, Sarah C.; Smith, Ryan (8 בינואר 2019). "An update on the best approaches to prevent complications in penile prosthesis recipients". Therapeutic Advances in Urology. 11: 175628721881807. doi:10.1177/1756287218818076. {{cite journal}}:  (עזרה)
↑  Anaissie, James; Yafi, Faysal A. (ביוני 2016). "A review of surgical strategies for penile prosthesis implantation in patients with Peyronie's disease". Translational Andrology and Urology. 5 (3): 342–350. doi:10.21037/tau.2016.04.04. PMC 4893506. PMID 27298781. {{cite journal}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תעלת גאורגה הקדוש

| --- | --- |

מפת דנובה התחתונה, כולל זרועותיה דרכן היא נשפכת לים. הזרוע התחתונה היא תעלת גאורגה הקדוש
 מידע כללי
 סוג:  distributary 
 מידות
 אורך:  112 קילומטר
 מידע נוסף
 מדינות באגן הניקוז:  אוקראינה, רומניה 
 קואורדינטות:  44°53′47″N 29°35′31″E﻿ / ﻿44.896389°N 29.591944°E﻿ / 44.896389; 29.591944
 he
 
תעלת גאורגה הקדוש (ברומנית: Brațul Sfântu Gheorghe) היא הזרוע הדרומית ביותר מבין הזרועות דרכן נשפכת הדנובה לים השחור. התעלה נמצאת בחבל דוברוג'ה, ברומניה.
אורך התעלה הוא 112 קילומטרים ועומקה המרבי 26 מטרים. מתעלת גאורגה הקדוש מסתעפות תעלת דראנוב ותעלת דונאבאט המקשרות ללגונה ראזים.
שערורייה בבוהמיה

| --- | --- |

 מידע כללי
 מאת:  ארתור קונאן דויל 
 איורים:  סידני פאג'ט 
 שפת המקור:  אנגלית 
 סוגה:  סיפור קצר 
 הוצאה
 מקום הוצאה:  הממלכה המאוחדת 
 תאריך הוצאה:  יולי 1892 
 סדרה
 הספר הבא:  אגודת אדומי השיער 
 
שערורייה בבוהמיה (באנגלית: A Scandal in Bohemia) הוא הראשון מבין 56 סיפורי שרלוק הולמס הקצרים מאת ארתור קונן דויל. הסיפור הופיע לראשונה במגזין הסטרנד ביוני 1891, מאויר על ידי סידני פאג'ט. קונן דויל דירג את "שערורייה בבוהמיה" במקום החמישי ברשימת שנים עשר סיפורי שרלוק הולמס האהובים עליו. הסיפור הופיע במקום הראשון בספר "הרפתקאותיו של שרלוק הולמס", שפורסם בשנת 1892.
עיבודים

הסיפור "שערורייה בבוהמיה" עובד פעמים רבות לפרקים בסדרות, ביניהן לפרק טלוויזיה בסדרה "שרלוק הולמס" ב-1951, לפרק בסדרה של 1954, וגם לפרק בסדרה של 1965. המפורסם שבעיבודים הוא כנראה גרסתו ב"שרלוק הולמס" של 1985, בכיכובו של ג'רמי ברט.
בסדרה שחקן זר מנסה פרדי מיוחס את כוחו בבילוש, ומתוך הזדהות עם שרלוק הולמס משתמש באותה הסחה שב"שערורייה בבוהמיה", אך ללא הצלחה.
בסדרה 'שרלוק הולמס' מופיע פרק בשם שערורייה בבלגרביה, שחלקו מבוסס על ספר זה. בפרק נרמז על משיכה כלשהי בין אדלר לבין הולמס, שאינה ממומשת כמובן.
ראו גם

אגודת אדומי השיער
תעלת בריסטול

| --- | --- |
 מפת תעלת בריסטול ושפך הסוורן
 מידע כללי
 מיקום:  צפון האוקיינוס האטלנטי 
 סוג:  ערוץ 
 מידע נוסף
 מדינות באגן הניקוז:  הממלכה המאוחדת 
 קואורדינטות:  51°21′N 3°42′W﻿ / ﻿51.35°N 3.7°W﻿ / 51.35; -3.7
  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי תעלת בריסטול(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי תעלת בריסטול(למפת דרום אנגליה רגילה) לונדון ברמינגהאם לסטר בריסטול פורטסמות' פלימות' צרפת ויילס איר.תעלת בריסטול(למפת דרום אנגליה מוגדלת) לונדון ברמינגהאם לסטר בריסטול פורטסמות' פלימות' צרפת ויילס איר.תעלת בריסטול
 
תעלת בריסטול (באנגלית: Bristol Channel) היא מפרץ צר וארוך בממלכה המאוחדת הנוצר בשפך נהר הסוורן וזורם לכיוון מערב לאוקיינוס האטלנטי.
תעלת בריסטול קרויה כך על שם העיר בריסטול והיא משמשת בתור הגבול הדרומי של ויילס עם אנגליה, בנקודה הרחבה ביותר של התעלה היא מגיעה לכדי כ-50 קילומטרים רוחב. מלבד העיר בריסטול, לחופי המפרץ ישנן ערים נוספות ביניהן; ניופורט, קארדיף, סוונסי ובארי בצד הוולשי, בנוסף לווסטון-סופר-מר ואילפרקום בצד האנגלי.
אזור התעלה מכיל מספר פארקים לאומיים ושמורות טבע (כגון הפארק הלאומי אקסמור), הוא נפוץ מאוד בקרב מטיילים משני צידיו משום הנופים והטבע באזור. לאורך חופי התעלה ישנו טווח גאות ושפל יחסית גדול של כ-13 מטרים, מה שמותיר שטחים בוציים נרחבים בעיתות של שפל נמוך.
שערוריית המט"ח

שערוריית המט"ח (באנגלית: The Forex Scandal) הייתה פרשייה פיננסית במסגרתה נחשף שבנקים בכירים ארגנו קנוניה במשך תקופה של לפחות עשור בשנות ה-2000, במהלכה ביצעו מניפולציה בשערי החליפין של מטבעות באופן שהיטיב עם הבנקים והניב להם רווחים על חשבון לקוחותיהם, דבר שגרם להפסדי עתק גם לכלל לציבור.
רקע וחקירה

שוק המטבע חוץ (ר"ת: מט"ח) העולמי, בו נסחרים מטבעות של מדינות, הוא הגדול בעולם מבחינת היקף מחזור המסחר (4.7 טריליון דולר מדי יום ב-2013) ופועל 24 שעות ביממה בימים שני עד שישי (כולל), כאשר ה"שחקנים" המרכזיים בו הם בנקים מוסדיים גדולים. בעקבות מידע שהודלף לרגולטור המגזר הפיננסי בבריטניה (Financial Conduct Authority) במרץ 2013, רגולטורים מאסיה, שווייץ, בריטניה וארצות הברית החלו לחקור את הפרשה, וביוני-יולי של אותה שנה פרטיה נחשפו לציבור.
במסגרת הקרטל, החל משנת 2005 סוחרי מט"ח של הבנקים סיטיגרופ, ברקליס, ג'יי. פי. מורגן, הבנק של סקוטלנד (אנ') ואחרים תיאמו באופן יומי קבוע את ה"מרווחים" ו"ציטוטי המרווח" של הדולר והאירו, כמו גם את הפיפסים של WM/Reuters ("daily benchmark exchange rates") ובכך היטו את השער היציג העולמי. התקשורת התבצעה בחדרי צ'אט וירטאולים סגורים ואקסקלוסיביים, להם נתנו שמות שונים כגון "The Mafia" ("המאפיה"), שם אף צחקו על כך שהם משפיעים על השערים. הבנקאים המעורבים הריצו הוראות באופן מתואם ושיתפו אחד עם השני הוראות של לקוחותיהם לפני ובמהלך חלון ה-60 שניות בשעה 16:00 שעון GMT בו שערי הבנצ'מרק נקבעים, ובכך למעשה הזיזו את תנודות השוק והשערים.
בין היתר, הוערך שההפסדים לקרנות פנסיה בבריטניה בלבד, הגיעו ל-11.5 מיליארדי דולרים בשנה. ההפסדים הכספיים לנפגעים בעקבות תיאומים אלו הוערכו במאות מיליארדי דולרים, ופגעו בסוחרים מכל רחבי העולם.